CELEX: 32006R1968
Language: mt
Date: 2006-12-21
Title: Regolament tal-Kunsill (KE) Nru 1968/2006 tal-21 ta’ Diċembru 2006 dwar kontribuzzjonijiet finanzjarji tal-Komunità lill-Fond Internazzjonali għall-Irlanda (2007-2010)

86                MT                    Il-Ġurnal Uffiċjali ta’ l-Unjoni Ewropea                   30.12.2006

                          REGOLAMENT TAL-KUNSILL (KE) Nru 1968/2006

                                          tal-21 ta’ Diċembru 2006

                                    dwar kontribuzzjonijiet finanzjarji
                    tal-Komunità lill-Fond Internazzjonali għall-Irlanda (2007-2010)

     IL-KUNSILL TA' L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308
     tiegħu,

     Wara li kkunsidra l-proposta tal-Kummissjoni

     Wara li kkunsidra l-opinjoni tal-Parlament Ewropew,
 ---pagebreak--- 30.12.2006        MT                    Il-Ġurnal Uffiċjali ta’ l-Unjoni Ewropea                             87

   Billi:

   (1)        Il-Fond Internazzjonali għall-Irlanda (minn hawn 'il quddiem "il-Fond") ġie stabbilit fl-
              1986 bil-Ftehim tat-18 ta' Settembru 1986 bejn il-Gvern ta' l-Irlanda u l-Gvern tar-Renju
              Unit tal-Gran Brittanja u l-Irlanda ta' Fuq dwar il-Fond Internazzjonali għall-Irlanda (minn
              hawn 'il quddiem "il-Ftehim") sabiex jippromwovi avvanz ekonomiku u soċjali, u sabiex
              iħeġġeġ kuntatt, djalogu u rikonċiljazzjoni bejn nazzjonalisti u unjonisti ma' l-Irlanda
              kollha, fl-implimentazzjoni ta' wieħed mill-objettivi speċifikati mill-Ftehim Anglo-Irlandiż
              tal-15 ta' Novembru 1985.

   (2)        Il-Komunità, waqt li tirrikonoxxi li l-objettivi tal-Fond huma riflessjoni ta' dawk segwiti
              minnha stess, ipprovdiet kontribuzzjonijiet finanzjarji lill-Fond mill-1989 'l hawn. Għall-
              perjodu 2005 sa l-2006 ġew allokati EUR 15-il miljun mill-baġit tal-Komunità għal kull
              waħda mis-snin 2005 u 2006 skond ir-Regolament tal-Kunsill (KE) Nru 177/2005 ta' l-24
              ta' Jannar 2005 dwar kontribuzzjonijiet finanzjarji għall-Fond Internazzjonali għall-
              Irlanda1. Dak ir-Regolament ser jiskadi fil-31 ta' Diċembru 2006.

   1
             ĠU L 30,3.2.2005, p. 1.
 ---pagebreak--- 88              MT                     Il-Ġurnal Uffiċjali ta’ l-Unjoni Ewropea                        30.12.2006

     (3)    Il-valutazzjonijiet imwettqa skond l-Artikolu 5 tar-Regolament (KE) Nru 177/2005
            kkonfermaw il-ħtieġa għal appoġġ ulterjuri għal attivitajiet tal-Fond, filwaqt li tissokta s-
            sinerġija ta' tisħiħ ta' objettivi u koordinazzjoni ma' l-interventi tal-Fondi Strutturali, b'mod
            partikolari mal-Programm Speċjali għall-Paċi u r-Rikonċiljazzjoni fl-Irlanda ta' Fuq u l-
            Pajjiżi Konfinali ta' l-Irlanda (minn hawn 'il quddiem "il-programm PEACE") stabbilit
            skond ir-Regolament tal-Kunsill (KE) Nru 1260/1999 tal-21 ta' Ġunju 1999 li jistipula
            dispożizzjonijiet ġenerali dwar il-Fondi Strutturali1.

     (4)    Il-proċess ta' paċi fl-Irlanda ta' Fuq jeħtieġ kontinwazzjoni ta' appoġġ Komunitarju għall-
            Fond lil hinn mill-31 ta' Diċembru 2006. Bħala rikonoxximent ta' l-isforz speċjali għall-
            proċess ta' paċi, il-programm PEACE ġie allokat appoġġ addizzjonali mill-Fondi
            Strutturali għall-perjodu 2007 sa l-2013 skond il-paragrafu 22 ta' l-Anness II tar-
            Regolament tal-Kunsill (KE) Nru 1083/2006 li jistipula dispożizzjonijiet ġenerali dwar il-
            Fond Ewropew ta' l-Iżvilupp Reġjonali, il-Fond Soċjali Ewropew u l-Fond ta' Koeżjoni u li
            jirrevoka r-Regolament (KE) Nru 1260/19992.

     (5)    Waqt il-laqgħa tiegħu fi Brussel fil-15 u s-16 ta' Diċembru 2005, il-Kunsill Ewropew
            stieden lill-Kummissjoni sabiex tieħu l-passi meħtieġa bil-ħsieb ta' appoġġ Komunitarju
            kontinwat għall-Fond hekk kif jidħol fil-fażi finali ta' xogħlu sa l-2010.

     1
           ĠU L 161, 26.6.1999, p. 1. Regolament kif l-aħħar emendat bir-Regolament (KE) Nru
           173/2005 (ĠU L 29, 2.2.2005, p. 3) u revokat u sostitwit bir-Regolament (KE) Nru
           1083/2006 (ĠU L 210, 31.7.2006, p. 210) mill-1 ta' Jannar 2007.
     2
           ĠU L 210, 31.7.2006, p. 25.
 ---pagebreak--- 30.12.2006       MT                       Il-Ġurnal Uffiċjali ta’ l-Unjoni Ewropea                                89

   (6)       L-għan ewlieni ta' dan ir-Regolament hu li jappoġġa l-paċi u r-rikonċiljazzjoni permezz ta'
             firxa ta' attivitajiet usa' minn dawk koperti mill-Fondi Strutturali, u li testendi lil hinn mill-
             kamp ta' applikazzjoni tal-politika Komunitarja dwar il-koeżjoni ekonomika u soċjali.

   (7)       Il-kontribuzzjoni tal-Komunità lill-Fond għandha tieħu s-sura ta' kontribuzzjonijiet
             finanzjarji għas-snin 2007, 2008, 2009 u 2010, u b'hekk tintemm fl-istess waqt li tintemm
             il-ħajja tal-Fond.

   (8)       Fl-allokazzjoni tal-kontribuzzjonijiet tal-Komunità, il-Fond għandu jagħti prijorità lill-
             proġetti ta' natura transkonfinali u transkomunitarja, b'tali mod li jikkomplementa l-
             attivitajiet finanzjati mill-Programm PEACE għall-perjodu 2007 sa 2010.

   (9)       Skond il-Ftehim, il-kontributuri finanzjarji kollha tal-Fond jipparteċipaw bħala osservaturi
             fil-laqgħat tal-Bord tal-Fond Internazzjonali għall-Irlanda.

   (10)      Huwa essenzjali li tiġi żgurata koordinazzjoni xierqa bejn l-attivitajiet tal-Fond u dawk
             finanzjati taħt il-Fondi Strutturali tal-Komunità previsti mill-Artikolu 159 tat-Trattat,
             b'mod partikolari l-Programm PEACE.

   (11)      L-assistenza mill-Fond għandha titqies bħala waħda effettiva biss sakemm jirnexxielha
             tiġġenera żvilupp ekonomiku soċjali sostenibbli u ma tintużax bħala sostitut għal infiq
             ieħor pubbliku jew privat.
 ---pagebreak--- 90               MT                      Il-Ġurnal Uffiċjali ta’ l-Unjoni Ewropea                       30.12.2006

     (12)    Huwa meħtieġ li ssir valutazzjoni li tirrivedi d-dispożizzjonijiet ta' l-għeluq tal-Fond qabel
             l-1 ta' Lulju 2008.

     (13)    F'dan ir-Regolament huwa inserit ammont finanzjarju ta' riferenza, fis-sens tal-Punt 38 tal-
             Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-
             Kummissjoni dwar dixxiplina baġitarja u ġestjoni finanzjarja tajba1 għat-tul taż-żmien
             kollu tal-programm, mingħajr preġudizzju għas-setgħat ta' l-awtorita baġitarja kif definiti
             mit-Trattat.

     (14)    L-ammont tal-kontribuzzjoni tal-Komunità lill-Fond għandu jkun EUR 15-il miljun għal
             kull waħda mis-snin 2007, 2008, 2009, u 2010, espress f'valuri attwali.

     (15)    L-istrateġija tal-Fond imniedi għall-fażi finali ta' l-attivitajiet tiegħu (2006-2010) u
             intitolata "Naqsmu dan l-Ispazju" tiffoka fuq erba' oqsma ewlenin: il-bini ta' pedamenti
             għal rikonċiljazzjoni fl-aktar komunitajiet marġinalizzati, il-bini ta' pontijiet għall-kuntatt
             bejn komunitajiet diviżi, progress lejn soċjetà aktar integrata u t-tramandar ta' patrimonju.
             Konsegwentement, l-għan aħħari tal-Fond u ta' dan ir-Regolament huwa, għalhekk, sabiex
             jinkoraġġixxi r-rikonċiljazzjoni inter-komunitarja.

     (16)    L-appoġġ Komunitarju ser jikkontribwixxi sabiex isaħħaħ is-solidarjetà bejn l-Istati
             Membri u bejn il-popli tagħhom.

     (17)    L-adozzjoni ta' dan ir-Regolament hija kkunsidrata meħtieġa sabiex jintlaħqu l-objettivi
             tal-Komunità matul il-funzjonament tas-suq komuni. Ladarba t-Trattat ma jipprevedix
             speċifikament il-poteri meħtieġa, dan ir-Regolament għandu jkun adottat abbażi ta' l-
             Artikolu 308 tat-Trattat,

     1
            ĠU C 139, 14.6.2006, p. 1.
 ---pagebreak--- 30.12.2006       MT                    Il-Ġurnal Uffiċjali ta’ l-Unjoni Ewropea                              91

   ADOTTA DAN IR-REGOLAMENT:

                                                    Artikolu 1

   L-ammont finanzjarju ta' referenza għall-implimentazzjoni tal-Fond Internazzjonali għall-Irlanda
   (minn hawn 'il quddiem "il-Fond") għall-perjodu 2007-2010 għandu jkun ta' EUR 60 miljun.

   L-approprjazzjonijiet annwali għandhom ikunu awtorizzati mill-awtorità baġitarja fi ħdan il-limitu
   tal-qafas finanzjarju.

                                                    Artikolu 2

   Il-kontribuzzjoni għandha tintuża mill-Fond skond il-Ftehim tat-18 ta' Settembru 1986 bejn il-
   Gvern ta' l-Irlanda u l-Gvern tar-Renju Unit tal-Gran Brettanja u l-Irlanda ta' Fuq dwar il-Fond
   Internazzjonali għall-Irlanda (minn hawn 'il quddiem "il-Ftehim").

   Fl-allokazzjoni tal-kontribuzzjoni l-Fond għandu jagħti prijorità għal proġetti ta' natura
   transkonfinali u transkomunitarja, b'tali mod li jikkomplementa l-attivitajiet finanzjati mill-Fondi
   Strutturali, u speċjalment dawk tal-Programm PEACE li jopera fl-Irlanda ta' Fuq u l-Pajjiżi
   Konfinali ta' l-Irlanda.

   Il-kontribuzzjoni għandha tintuża b'tali mod li twassal għal titjib sostenibbli ekonomiku u soċjali fl-
   oqsma kkonċernati. Hija m'għandhiex tintuża bħala sostitut għal infiq ieħor pubbliku jew privat.
 ---pagebreak--- 92                 MT                     Il-Ġurnal Uffiċjali ta’ l-Unjoni Ewropea                       30.12.2006

                                                       Artikolu 3

     Il-Kummissjoni għandha tirrappreżenta lill-Komunità bħala osservatur waqt il-laqgħat tal-Bord tal-
     Fond (minn hawn 'il quddiem "il-Bord").

     Il-Fond għandu jkun rappreżentat bħala osservatur fil-laqgħat tal-Kumitat tas-Sorveljanza tal-
     programm PEACE, u f'interventi oħrajn tal-Fondi Strutturali skond kif ikun xieraq.

                                                       Artikolu 4

     Il-Kummissjoni għandha, f'koperazzjoni mal-Bord tal-Fond, tiddetermina proċeduri xierqa sabiex
     trawwem il-koordinazzjoni fil-livelli kollha bejn il-Fond u l-awtoritajiet ta' ġestjoni u l-korpi
     implimentattivi stabbiliti taħt l-interventi kkonċernati tal-Fondi Strutturali, b'mod partikolari taħt il-
     programm PEACE.

                                                       Artikolu 5

     Il-Kummissjoni għandha, f'koperazzjoni mal-Bord tal-Fond, tiddetermina proċeduri adatti ta'
     pubbliċità u informazzjoni sabiex tiġi pubbliċizzata l-kontribuzzjoni tal-Komunità għall-proġetti
     ffinanzjati mill-Fond.
 ---pagebreak--- 30.12.2006         MT                    Il-Ġurnal Uffiċjali ta’ l-Unjoni Ewropea                             93

                                                      Artikolu 6

   Sat-30 ta' Ġunju 2008 l-aktar tard, il-Fond għandu jippreżenta lill-Kummissjoni l-istrateġija tiegħu
   għall-għeluq ta' l-attivitajiet tal-Fond, inklużi:

   (a)       pjan ta' azzjoni bi ħlasijiet proġettati u data prevista ta' konklużjoni;

   (b)       proċedura ta' diżimpenn;

   (ċ)       it-trattament ta' kwalunkwe ammont residwu u imgħax imħallas fl-għeluq tal-Fond.

   Il-ħlasijiet sussegwenti lill-Fond huma kondizzjonali fuq l-approvazzjoni tal-Kummissjoni ta' l-
   istrateġija ta' l-għeluq. Jekk l-istrateġija ta' l-għeluq ma tiġix preżentata sat-30 ta' Ġunju 2008, il-
   ħlasijiet lill-Fond għandhom jiġu interrotti sa meta tiġi riċevuta l-istrateġija.

                                                      Artikolu 7

   1.        Il-Kummissjoni għandha tamministra l-kontribuzzjonijiet.

             Suġġett għall-paragrafu 2, il-kontribuzzjoni annwali għandha titħallas permezz tal-ħlasijiet
             li ġejjin:

             (a)    l-ewwel ħlas bil-quddiem ta' 40% għandu jsir wara li l-Kummissjoni tkun irċeviet
                    garanzija, iffirmata mill-President tal-Bord tal-Fond, li tiddikjara li l-Fond għandu
                    jikkonforma mal-kondizzjonijiet ta' l-għotja tal-kontribuzzjoni stabbilita f'dan ir-
                    Regolament;
 ---pagebreak--- 94                  MT                    Il-Ġurnal Uffiċjali ta’ l-Unjoni Ewropea                        30.12.2006

              (b)    it-tieni ħlas bil-quddiem ta' 40% għandu jsir sitt xhur wara;

              (ċ)    ħlas finali ta' 20% għandu jsir wara li l-Kummissjoni tkun irċeviet u aċċettat ir-
                     rapport annwali dwar l-attività tal-Fond u l-kontijiet verifikati għas-sena in kwistjoni.

     2.       Qabel ma tagħmel xi ħlas il-Kummissjoni għandha tagħmel stima tal-ħtiġijiet finanzjarji
              tal-Fond abbażi tal-bilanċ ta' flus kontanti tal-Fond fiż-żmien skedat għal kull ħlas. Jekk
              konsegwentement għal dik l-istima, il-ħtiġijiet finanzjarji tal-Fond ma jiġġustifikawx li jsir
              xi wieħed mill-ħlasijiet, il-ħlas konċernat għandu jkun sospiż. Il- Kummissjoni għandha
              tirrivedi d-deċiżjoni abbażi ta' informazzjoni ġdida mogħtija mill-Fond u għandha tkompli
              biħlasijiet ladarba jkunu kkunsidrati ġustifikati.

                                                       Artikolu 8

     Tista' tiġi allokata kntribuzzjoni mill-Fond għal operazzjoni li tirċievi jew li tkun dovuta għajnuna
     finanzjarja taħt intervent tal-Fondi Strutturali fil-każ biss li s-somma ta' din l-għajnuna finanzjarja
     flimkien ma' 40% tal-kontribuzzjoni mill-Fond ma teċċedix 75% ta' l-ispejjeż totali eliġibbli ta' l-
     operazzjoni.
 ---pagebreak--- 30.12.2006       MT                    Il-Ġurnal Uffiċjali ta’ l-Unjoni Ewropea                              95

                                                    Artikolu 9

   Għandu jitressaq rapport finali lill-Kummissjoni sitt xhur qabel id-data tal-konklużjoni prevista fl-
   istrateġija għall-għeluq fil-punt (a) ta' l-ewwel paragrafu ta' l-Artikolu 6 jew sitt xhur wara l-aħħar
   ħlas mill-Komunità, skond liema minnhom isseħħ l-ewwel, u għandu jinkludi l-informazzjoni
   kollha meħtieġa li tippermetti lill-Kummissjoni sabiex tivvaluta l-implimentazzjoni ta' l-għajnuna u
   l-kisba ta' l-għanijiet.

                                                   Artikolu 10

   L-aħħar sena ta' kontribuzzjoni għandha titħallas wara l-analiżi tal-ħtiġijiet finanzjarji msemmija fl-
   Artikoli 7(2) u sakemm il-prestazzjoni tal-Fond tirrispetta l-istrateġija prevista fl-Artikolu 6.

                                                   Artikolu 11

   Id-data finali ta' eliġibbiltà tan-nefqa hija l-31 ta' Diċembru 2013.
 ---pagebreak--- 96                MT                   Il-Ġurnal Uffiċjali ta’ l-Unjoni Ewropea                   30.12.2006

                                                   Artikolu 12

     Dan ir-Regolament għandu jidħol fis-seħħ fl-1 ta' Jannar 2007.

     Għandu jiskadi fil-31 ta' Diċembru 2010.

     Dan ir-Regolament għandu jorbot fl-intier tiegħu u jkun direttament applikabbli fl-Istati Membri
     kollha.

     Magħmul fi Brussell, nhar il-21 ta’ Diċembru 2006.

                                                   Għall-Kunsill
                                                   Il-President
                                                   J. KORKEAOJA